**Atbildes uz jautājumiem par**

# 2.2.2.2. pasākuma “Atkritumu dalītā vākšana” pirmo kārtu

**Izmantotie saīsinājumi:**

**Sadarbības iestāde** – Centrālā finanšu un līgumu aģentūra

[**Atlases nolikums**](https://www.cfla.gov.lv/lv/media/14979/download?attachment) – Eiropas Savienības kohēzijas politikas programmas 2021. – 2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu pirmās atlases kārtas nolikums

**KF** – Kohēzijas fonds

**KPVIS** - Projektu portāls (Kohēzijas politikas fondu vadības informācijas sistēma): <https://projekti.cfla.gov.lv>

[**MK noteikumi**](https://likumi.lv/ta/id/350820) **Nr. 197** – Ministru kabineta 2024. gada 26. marta noteikumi Nr. 197 Eiropas Savienības kohēzijas politikas programmas 2021. – 2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” projektu iesniegumu pirmās atlases kārtas īstenošanas noteikumi

**Pasākums** – Eiropas Savienības kohēzijas politikas programmas 2021. – 2027. gadam 2.2.2. specifiskā atbalsta mērķa “Pārejas uz aprites ekonomiku veicināšana” 2.2.2.2. pasākuma “Atkritumu dalītā vākšana” pirmā kārta

**VARAM** – Viedās administrācijas un reģionālās attīstības ministrija

[**VVIM**](https://www.cfla.gov.lv/lv/media/14991/download?attachment) – Vienas vienības izmaksu metodika vienkāršoto izmaksu piemērošanai Eiropas Savienības kohēzijas politikas programmas 2021. – 2027. gadam specifiskā atbalsta mērķa 2.2.2. ”Pārejas uz aprites ekonomiku veicināšana” pasākumā 2.2.2.2. ”Atkritumu dalītā vākšana”“ projektu iesniegumu atlases pirmās kārtas īstenošanai

Saturs

1. Vispārīgi jautājumi 2

2. Darbību un izmaksu attiecināmība 5

3. Īstenošanas nosacījumi 6

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | Kas var būt projekta iesniedzējs un kāda atļauja nepieciešama? | Jebkurš Latvijas teritorijā strādājošs sadzīves atkritumu apsaimniekošanas komersants, kuram ir līgums ar pašvaldību un ir spēkā atkritumu apsaimniekošanas atļauja vai A vai B kategorijas piesārņojošās darbības atļauja, kas paredz atkritumu apsaimniekošanu, var kvalificēties. Jāievēro šie 2 priekšnosacījumi. Ja ir izdota B (vai A) kategorijas atļauja, tad citu atļauju nevajag, bet objekta atrašanās vietai, kam tā atļauja izdota, ir jābūt tajā pašvaldībā, kur paredzēta projekta darbība, lai nebūtu tā, ka B kategorijas objekts (piemēram, atkritumu savākšanas laukums) atrodas, piemēram, Ventspilī, bet komersants grib pirkt konteinerus Saldus novadam. Ja tas ir komersants, kurš nodarbojas tikai ar bīstamo atkritumu apsaimniekošanu (SBA, VKP vai tīri bīstamie atkritumi), viņam nav līguma ar pašvaldību, jo to darbība nosedz visu Latviju. Viņi pakalpojumus sniedz uz izsaukuma pamatā. Bet atļaujai ir jābūt tāpat.Abos gadījumos atļaujā ir jāparādās to atkritumu veidiem (klasēm), kāda veida atkritumiem komersants grib pirkt konteinerus. Lai tiktu nopirkti konteineri, atkritumu veidiem, ko ir tiesīgs apsaimniekot. |
| 1.2. | Kā viens no projekta iesniegumam obligāti iesniedzamiem dokumentiem ir jāiesniedz konteineru ražotāja produktu (tehnisko parametru) lapas, kas satur informāciju par kravnesību tonnās (t). Ņemot vērā, ka uz projekta iesnieguma iesniegšanas brīdi nav veiks iepirkums un nav zināmi konkrēto konteineru ražotāji, lūdzu sniegt informāciju, kādi dokumenti iesniedzami, lai atbilstu pasākuma nosacījumiem? | Kvalitātes kritērijā Nr. 4.3. tiek vērtēts tas atkritumu svara apjoms tonnās, kāds var tikt savākts ar projektā plānoto atkritumu dalītās vākšanas aprīkojumu.Svara apjomā tiek ieskaitīts tas atkritumu svara daudzums (kravnesība) tonnās (t), kas norādīts atbilstoši ražotāja produkta lapai, ko projekta iesniedzējs pievieno projekta iesniegumam.Ja uz projekta iesnieguma brīdi vēl nav skaidri zināms konteineru ražotājs, tad projekta iesniegumam pievieno **iegādei iespējamo konteineru ražotāja produktu (tehnisko parametru) lapas, kur konteineru kravnesība ir vienāda vai nav mazāka ar iepirkuma tehniskajā specifikācijā plānoto minimālo konteinera kravnesību.** |
| 1.3. | Plānojam piedalīties Eiropas Savienības kohēzijas politikas programmas 2021. – 2027. gadam projektā “Atkritumu dalītā vākšana”. Lasot nolikumu, neesam īsti pārliecināti, vai varam būt kandidāti un vai atbilstam nolikumam. Nodarbojamies ar metāllūžņu un šķiroto atkritumu savākšanu, uzglabāšanu un pārkraušanu. Esam saņēmuši Atkritumu apsaimniekošanas atļauju B.Nolikuma I sadaļā – Prasības projekta iesniedzējam 1.2. punktā norādīts, ka projektā var piedalīties atkritumu apsaimniekošanas komersants, kurš Latvijas Republikas teritorijā nodrošina bīstamo sadzīves atkritumu un videi kaitīgu preču atkritumu savākšanu normatīvajos aktos noteiktajā kārtībā.Lūdzam precizēt šādus jautājumus:1. Vai mūsu uzņēmums, ņemot vērā tā darbības jomu, atbilst nolikuma prasībām?
2. Vai metāllūžņu un šķiroto atkritumu savākšana, uzglabāšana un pārkraušana tiek uzskatīta par atbilstošu darbību, lai piedalītos projektā?
 | Iesniedzēja atbilstību nosaka atbilstoši [MK noteikumu Nr. 197](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F350820&data=05%7C02%7Cligita.jakusenoka%40cfla.gov.lv%7C67ebdac1c4d04aaf102908dc8f9b0b46%7Cc2d02fb61e644741866ff8f5689ca39a%7C0%7C0%7C638543143315443694%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=aYcRfTg9ZIkt02qn03vS8rQTCfpXeBm7QJMeyjeOp74%3D&reserved=0) 11. punktā minētajam:1. [Projekta iesniedzējs atbilstoši MK noteikumu Nr. 197 11. punktam](https://eur04.safelinks.protection.outlook.com/?url=http%3A%2F%2Flikumi.lv%2Fdoc.php%3Fid%3D259739&data=05%7C02%7Cligita.jakusenoka%40cfla.gov.lv%7C67ebdac1c4d04aaf102908dc8f9b0b46%7Cc2d02fb61e644741866ff8f5689ca39a%7C0%7C0%7C638543143315455078%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=iqWa6rvRXxWUfGQgeB4UDQyVGFcwNvhGOs3bKiBe9Iw%3D&reserved=0) atlases kārtas ietvaros ir atkritumu apsaimniekotājs (komersants), kurš normatīvajos aktos noteiktajā kārtībā ir saņēmis atbilstošu atkritumu apsaimniekošanas atļauju vai atļauju A vai B kategorijas piesārņojošo darbību veikšanai un kura darbība atbilstoši Saimniecisko darbību statistiskās klasifikācijas Eiropas Kopienā 2. redakcijai[[1]](#footnote-2)[1] atbilst E sadaļas 38. vai 39. nodaļai:* 1. sadzīves atkritumu apsaimniekotājs (komersants), kuram uz projekta īstenošanas laiku ir noslēgts līgums ar pašvaldību par atkritumu apsaimniekošanas pakalpojuma sniegšanu tās teritorijā;
	2. atkritumu apsaimniekošanas komersants, kurš Latvijas Republikas teritorijā nodrošina bīstamo sadzīves atkritumu un videi kaitīgu preču atkritumu savākšanu normatīvajos aktos noteiktajā kārtībā.

**Lai konstatētu atbilstību, tad būtiskākais ir B kategorijas atļaujā minētie atkritumu veidi, t.i.  vai atļauja paredz bīstamo sadzīves atkritumu un videi kaitīgu preču atkritumu savākšanu.**Tas ir, atļaujā ir jāparādās to atkritumu veidiem (klasēm), kāda veida atkritumiem  gribēsiet pirkt konteinerus. Lai tiktu nopirkti konteineri, atkritumu veidiem, ko esat tiesīgi apsaimniekot. |
| 1.4. | Par projekta rezultāta rādītāja norādīšanu projekta pieteikumā – no vadošās iestādes “Vides aizsardzības un reģionālās attīstības ministrija” saņēmām informāciju, ka šis rādītājs ir jānorāda viens kopējs par visu projektu. Pēc projekta iesnieguma aizpildīšanas metodikas sadaļā “Darbības” ir jāveido skaidri nodalītas apakšdarbības pa iegādājamo konteineru veidiem, atkritumu veidiem vai pašvaldību teritorijām. Vai esam sapratuši korekti un sistēma pieļauj, ka katrai izdalītai apakšdarbībai norādām vienu šo rādītāju (iznākuma rādītāju saistītu ar darbībām)? | Katrai izdalītai apakšdarbībai norāda šo vienu kopējo rādītāju (**Šķiroti savākti atkritumi**); |
| 1.5. | Kādā veidā projekta pēcuzraudzības periodā ir paredzēta atskaitīšanās par šo projekta pieteikumā norādīto rezultāta rādītāju? | Attiecībā par informācijas sniegšanu par plānoto rādītāju sasniegšanu, **līgums par Eiropas Savienības fonda projekta īstenošanu** nosaka, ka Finansējuma saņēmējam ir pienākums iesniegt un ievadīt informāciju par Projekta īstenošanu KPVIS atbilstoši šim Līgumam, normatīvajiem aktiem, kā arī lietotāja līgumam par KPVIS izmantošanu, tai skaitā pēc Sadarbības iestādes vai Atbildīgās iestādes pieprasījuma iesniegt informāciju par uzraudzības rādītājiem, kas nav iekļauta maksājuma pieprasījumā. Papildus informācijai, Pēcuzraudzības periodā būs nepieciešams iesniegt Projekta Pēcuzraudzības pārskatu KPVIS, ievērojot šādus nosacījumus:1. Projekta Pēcuzraudzības pārskatu, atbilstoši Sadarbības iestādes tīmekļa vietnē [www.cfla.gov.lv](https://eur04.safelinks.protection.outlook.com/?url=http%3A%2F%2Fwww.cfla.gov.lv%2F&data=05%7C02%7Cligita.jakusenoka%40cfla.gov.lv%7C996ff983e9904ea3b97a08dca0a5813c%7Cc2d02fb61e644741866ff8f5689ca39a%7C0%7C0%7C638561879910432630%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=Bkqgq%2BxaqdHuqAFxV1KPN6VnjnZIi5MFj3WicgaaWTQ%3D&reserved=0) publicētajai formai, Sadarbības iestādē iesniedz līdz nākamā gada 1. jūnijam par katru gadu Pēcuzraudzības periodā, sākot ar nākamo gadu pēc noslēguma maksājuma veikšanas Finansējuma saņēmējam. Tajā tiek norādīts arī gada laikā dalīti savāktais atkritumu daudzums šajos konteineros (tonnas/gadā), pievienojot informāciju ar LVĢMC iesniegto atskaiti par konteineros dalīti savākto atkritumu daudzuma pieaugumu salīdzinājumā ar situāciju pirms projekta un to nodošanu sadzīves, ražošanas, būvniecības vai bīstamo atkritumu pārstrādes, reģenerācijas vai apglabāšanas darbību veicējam, kurš apliecina informāciju par atkritumu pārvadājumiem uzskaites valsts informācijas sistēmā atbilstoši Ministru kabineta 2021. gada 18. februāra noteikumu Nr. 113 “Atkritumu un to pārvadājumu uzskaites kārtība” 12.2. apakšpunktam;
2. Projekta Pēcuzraudzības pārskatā katru gadu jānorāda informācija (un jāpievieno izmaksas pamatojošie dokumenti) par to, kā tiek nodrošināti sabiedrības izglītošanas un vides apziņas celšanas pasākumi vismaz piecu procentu apmērā proporcionāli realizētā projekta kopējām attiecināmajām izmaksām, ietverot informācijas sniegšanu atkritumu radītājiem drukātā, vizuālā veidā dažādos informācijas nesējos par aprites ekonomikas ieviešanas un atkritumu apsaimniekošanas pasākumu nepieciešamību (informatīvi bukleti, infografikas, videoklipi, semināri namu apsaimniekotājiem, ziņu lapas, preses relīzes, baneri un citi). Papildus jānorāda informācija par uzstādīto konteineru atrašanās vietas maiņu, ja attiecināms (piemēram, pēcuzraudzības periodā beidzies līgums ar pašvaldību par konteineru izvietošanu), nodrošinot, ka  projekta ietvaros iegādātie pārvietojamie atkritumu dalītas savākšanas konteineri tiek uzstādīti jaunā pakalpojuma sniegšanas teritorijā projekta vērtēšanas situācijai līdzvērtīgos apstākļos, t.i. konteineru lietošanai paredzētos apstākļos (izmantošana tam pat dalīti vāktajam atkritumu veidam, izvietojums iekštelpā vai ārtelpās, privātā vai publiski pieejamā teritorijā atkarībā no konteinera veida, apsaimniekotāja piekļuves iespējas konteineram u.c.), par ko atkritumu apsaimniekotājam ir noslēgts līgums;
3. Projekta Pēcuzraudzības pārskatu Finansējuma saņēmējs sagatavo par iepriekšējo kalendāro gadu.

Sadarbības iestāde izlases kārtībā pēcuzraudzības periodā veiks arī projektu pārbaudes projektu īstenošanas vietās.  |
| 1.6. | Vai un kādā veidā plānotā aprīkojuma kravnesība – svara apjomu tonnās, kāds var tikt savākts ar projektā plānoto atkritumu dalītās vākšanas aprīkojumu atbilstoši ražotāja produkta lapai, korelē ar Projekta iesniegumā sasniedzamiem rezultatīviem rādītājiem? Piemēram, ja ar iegādāto aprīkojumu ir plānots savākt Papīra un kartona iepakojumu (150101) un Plastmasas iepakojumu (150102), kuru vidējā tilpummasa ir 70-90 kg/m3. Attiecīgi 100% piepildīta 240 L konteinera iepakojuma neto masa sastāda 16.8-21.6 kg. Savukārt ražotāja datu lapā (SULO  CITYBAC® 240L) konteinera kravnesība tiek norādīta 96 kg. Pie tam ir jāņem vērā, ka iepakojuma konteineru savākšana un tukšošana notiek pēc regulārā kalendārā principa visā apkalpošanas teritorijā (reģionā), nevis pēc katra individuālā konteinera 100% piepildīšanas. | Plānotā aprīkojuma kravnesībai – svara apjomu tonnās, kāds var tikt savākts ar projektā plānoto atkritumu dalītās vākšanas aprīkojumu atbilstoši ražotāja produkta lapai, **nav tiešas korelācijas** ar Projekta iesniegumā sasniedzamiem rezultatīviem rādītājiem, **tie var atšķirties.** |
| 1.7. | Esam novērojuši KPVIS darbības traucējumus 3 dienu garumā, par kuriem arī esam informējuši Jūsu Tehniskā atbalsta daļu. Vai šādu tehnisku sistēmas darbības traucējumu dēļ īsi pirms plānotā projekta pieteikuma iesniegšanas termiņa, kas apgrūtina projekta iesniedzēja darbu un kavē kvalitatīva projekta pieteikuma izstrādāšanu, esat apsvēruši pagarināt projekta pieteikuma iesniegšanas termiņu? | KPVIS 03.07.2024. ir veikti vairāki sistēmas uzlabojumi un papildinājumi, šobrīd tehniski sistēmas darbības traucējumi nav novēroti, projekta pieteikuma iesniegšanas termiņš nemainīgs – **15.07.2024, plkst. 23:59**. |
| 1.8. | Kādā veidā tiek aprēķināts Projekta ietvaros iegādāto atkritumu dalītās vākšanas aprīkojuma jauda (kravnesība) svara apjomu tonnās, kāds var tikt savākts ar projektā plānoto atkritumu dalītās vākšanas aprīkojumu? Vai tiek summēts potenciāli savācamais atkritumu svara apjoms tonnās atbilstoši ražotāja produktu datu lapai, kāds teorētiski var tikt savākts **1 atkritumu konteineru savākšanas (tukšošanas) reizē**? Vai arī tiek aprēķināts viss potenciālais savācamais apjoms projekta īstenošanas periodā (līdz 31.12.2025.), **ņemot vērā konkrēti uzstādīto konteineru plānoto iztukšošanas skaitu**reizinot to ar savācamais atkritumu svara apjomu tonnās katrā tukšošanas reizē atbilstoši ražotāja produkta datu lapai. | Plānotā aprīkojuma jauda (kravnesība) – svara apjoms tonnās, kāds var tikt savākts ar projektā plānoto atkritumu dalītās vākšanas aprīkojumu – tiek norādīta atbilstoši ražotāja produkta lapai, ko pievieno projekta iesniegumam. Ja tiek iegādāti dažāda tipa konteineri dažāda veida atkritumiem, to potenciālais svara apjoms (tonnās) tiek summēts. Kritērijs “Projekta ietvaros iegādātā  atkritumu dalītās vākšanas aprīkojuma jauda (kravnesība)” attiecas uz konteineru jaudu, bet ne gadā savācamo atkritumu daudzumu, t.i., ar projekta rezultātā iegādātajiem konteineriem organizējot biežāku atkritumu savākšanu, var iegūt arī lielākus atkritumu daudzumus nekā veicot savākšanu minimāli noteiktajos termiņos. Attiecīgi svara apjomā tiek ieskaitīts tas atkritumu svara daudzums (kravnesība) tonnās, kas norādīts atbilstoši ražotāja produkta lapai, **par 1 atkritumu konteineru savākšanas (tukšošanas) reizi**. |
| 1.9. | Tekstila atkritumu savākšanas konteinera ražotāju pieejamās datu lapās, atšķirībā no pārējo konteineru veidiem, netiek norādīta informācija par to kravnesību tonnās (t). Ir pieejama tikai informācija par tekstila atkritumu konteineru tilpumu. Vai ir pieļaujama projekta ietvaros iegādātā  tekstila atkritumu dalītās vākšanas aprīkojuma jaudas (kravnesība) noteikšana aprēķina rezultātā? Konteineru jaudas aprēķinu veicot, reizinot konteinera ražotāju datu lapā norādīto konteinera tilpumu ar tekstila atkritumu vidējo blīvumu, aprēķina nolūkos pieņemot, ka nepresētu tekstila atkritumu vidējais blīvums ir – **133,5kg/m3** ([https://www.sciencedirect.com/science/article/ pii/S0301479723003365](https://www.sciencedirect.com/science/article/%20pii/S0301479723003365)) | Atbilstoši atlases nolikumam projekta iesniegumam jāpievieno konteineru ražotāja produktu (tehnisko parametru) lapas, kas satur informāciju par kravnesību tonnās. Ja ražotāju datu lapas nav pieejamas, ieteicams sazināties ar konkrētā ražotāja klientu apkalpošanas vai pārdošanas nodaļu, lai pieprasītu nepieciešamo informāciju. Tekstilizstrādājumu atkritumu savākšanas konteineru kravnesība var ievērojami atšķirties atkarībā no to konstrukcijas, izmēra un ražotāja, tomēr tiešsaistē pieejamā informācija liecina, ka 120 līdz 240 litru tvertnēm kravnesība varētu būt aptuveni 0,12 - 0,24 tonnas (120 - 240 kg). Vienlaikus jāņem vērā, ka ir vairāki faktori, kas ietekmē to kapacitāti, piemēram, materiāla blīvums, tā sapresēšanas iespējas, konteineru dizains. |
| 1.10. | Lūdzam precizēt, kas tiek uzskatīta par **Projekta īstenošanas vietu**Projektu iesniegumu 1. atlases kārtas ietvaros? Projekta iesnieguma aizpildīšanas metodikā ir norāde uz **Projekta iesniedzēja faktiskās darbības adresi/-es**(ja ir nosakāma). Piemēram, gadījumā, ja uzņēmumam ir vairākas struktūrvienības ar atšķirīgām darbības adresēm, vai pietiek, ja tiek norādīta sākotnēji plānotā konteineru piegādes adrese saskaņā ar iepirkuma tehnisko specifikāciju? | Atbilstoši VVIM V sadaļai “Prasības ES fondu finansējuma izmaksas pamatojošajai dokumentācijai un maksājumu nosacījumi noteiktā rezultāta sasniegšanai” finansējuma saņēmējam, lai saņemtu finansējumu, jāiesniedz sadarbības iestādē rezultātu pamatojoši dokumenti, tostarp konteineru pieņemšanas - nodošanas akti (vai līgumi) starp finansējuma saņēmēju un konteinera lietotāju, kur redzams nodoto konteineru skaits un to plānotā izvietošanas vieta. Līdz ar to projekta iesniegumā kā projekta īstenošanas vieta jānorāda katra atsevišķa konteinera faktiskā adrese, t.i., vieta, kur konteiners tiks izvietots vai projekta iesniedzēja atkritumu šķirošanas laukuma, atkritumu šķirošanas punkta, sadzīves bīstamo atkritumu nodošanas vietas vai citu vietu adreses (plašāks skaidrojums par konteineru izvietošanas vietām VVIM 9. lpp.). Ja nepieciešams, laukā “Projekta īstenošanas vietas apraksts” sniedz papildus informāciju. Atkritumu dalītās vākšanas konteineri ir paredzēti, lai paplašinātu jau šobrīd pieejamo dalītās vākšanas pakalpojumu. Konteineri nevar aizvietot jau esošos konteinerus, jo tādējādi iedzīvotājiem netiek radītas papildu iespējas atkritumu šķirošanai. |
| 1.11. | Vai projekta pieteikumā sadaļā “Darbības”**2 komunikācijas un vizuālās identitātes prasību nodrošināšanas pasākumi** – plānotās darbības ir jāpievieno zem apakšdarbībām, kur jānorāda **“Rādītāji”?** Vai attiecībā uz komunikācijas prasību nodrošināšana rādītāju ir jāizvēlas kāds no izvēlnē dotajiem variantiem – **RCR 103 Šķiroti savākti atkritumi**? Vai pietiek, ka zem **2 komunikācijas un vizuālās identitātes prasību nodrošināšanas pasākumi** aprakstošā veidā norādām plānotās darbības? | Plānotās darbības “Komunikācijas un vizuālās identitātes prasību nodrošināšanas pasākumi” ietvaros nepieciešamības gadījumā definē jaunu apakšdarbību, norādot tās nosaukumu, sniedzot aprakstu un nosakot plānotos rezultātus. Katrai projekta darbībai norāda vismaz vienu precīzi definētu, izmērāmu un reāli sasniedzamu rezultātu, kas loģiski izriet no darbības nosaukuma un apraksta. Apakšsadaļā “Rādītāji” atzīmē rādītājus, kuri attiecas uz konkrēto darbību, un/vai pievieno darbības rezultātu, tā mērvienību un skaitu, piemēram, uzstādīts viens gab. A3 plakāts sabiedrībai skaidri redzamā vietā, kurā izklāstīta informācija par projektu un uzsvērts no ES fondiem saņemtais atbalsts. |
| Darbību un izmaksu attiecināmība |
| 2.1. | Kas notiek gadījumos, ja iegādes cena komersantam sanāk lielāka vai mazāka nekā noteikts VVIM? Ja iegādes summa sanāk mazāka nekā apstiprinātā summa, vai ir jāatgriež starpība? | Katram konteinera veidam ir noteikta vienas vienības likme VVIM 1. pielikumā. Summa tiek iegūta, plānoto iegādājamo konteineru skaitu reizinot ar attiecīgo likmi. No šīs aprēķinātās summas KF finansējuma apmērs sastāda līdz 85%.Pie noslēguma maksājuma netiks prasīti finanšu dokumenti, bet tiks pārbaudīts, vai konteineris atbilst tehniskajām prasībām, kas ir noteiktas VVIM 3. pielikumā. Maksājums tiks veikts, balstoties uz VVIM noteiktajām likmēm. Gadījumā, ja arī iegādes cena būs mazāka (nezaudējot kvalitāti), atmaksa netiks prasīta. Vēršam arī uzmanību, ka VARAM ir veikusi lielu darbu, izpētot tirgu, un secināts, ka ļoti lētie varianti neatbildīs tehniskajiem parametriem. |
| 2.2. | Kā tiek aprēķināta *de minimis* atbalsta summa?  | Pasākuma atlases pirmās kārtas ietvaros atbalstu attiecināmo darbību izmaksu segšanai sniedz saskaņā ar Komisijas 2023. gada 13. decembra Regulu Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – regula Nr. 2023/2831) un normatīvajiem aktiem par*de minimis* atbalsta uzskaites un piešķiršanas kārtību. Pasākumā grants tiek izmaksāts vienā maksājumā līdz ar *de minimis* atbalsta piešķiršanu, kas ir ekvivalents attiecināmā KF finansējuma apmēram(nepārsniedz 85 procentus no projekta kopējā attiecināmā finansējuma).  |
| 2.3. | Mēs būtu pateicīgi saņemt papildu skaidrojumus saistībā ar horizontālā principa “Nenodarīt būtisku kaitējumu” kvalitātes kritērijā noteikto aprēķinu. Kādi dati būtu jāņem par pamatu attiecīgajam aprēķinam? Gada laika savācamā konkrētā atkritumu veida (t/g) apmērs būtu rēķināms pamatojoties uz ražotāju tehniskajās lapās noteikto jaudu vai ņemot faktisko atkritumu apjomu par iepriekšējo kalendāro gadu sadalot to proporcionāli plānotajam konteineru skaitam? Arī attiecībā uz apritē atgriezto daudzumu (t/g) jānorāda daudzums un attiecīgi %, kādus mēs plānojam nodrošināt, vai arī par pamatu jāņem iepriekšējā kalendārā gada faktiski sasniegto rādītāju attiecībā uz atgriešanu apritē/nodošanu pārstrādei sadalot to proporcionāli plānotajam konteineru skaitam?Vai īstenojot projektu būs nepieciešams nodrošināt atsevišķu informācijas uzskaiti par pārstrādi par konkrētajiem projekta ietvaros iegādātajiem konteineriem vai arī pārstrādei nodoto apjomu būs iespējams  rēķināt no kopējā atkritumu apjoma piemērojot proporciju? Kas būs, ja pēcpārbaudes periodā būs izmaiņas pārstrādes rādītājos?  | 1. Atbilstoši horizontālā principa “Nenodarīt būtisku kaitējumu” kvalitātes kritērijā noteiktajam, procentuālo apjomu nosaka no gada laikā savācamā konkrētā atkritumu veida, izmantojot mērvienību “tonnas gadā” (t/g) un tas ir nosakāms no atkritumu svara t/g, **kāds var tikt savākts ar projektā plānoto** atkritumu dalītās vākšanas aprīkojumu;
2. Attiecīgi %, kādus **plānojat** nodrošināt;
3. Atbilstoši MK noteikumu Nr. 197 24.7. apakšpunktam, īstenojot projektu, finansējuma saņēmējs: izpilda nepieciešamās prasības, lai nodrošinātu [horizontālo principu “Nenodarīt būtisku kaitējumu”, “Klimatdrošināšana”, “Vienlīdzība, iekļaušana, nediskriminācija un pamattiesību ievērošana](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F14988%2Fdownload%3Fattachment&data=05%7C02%7Cligita.jakusenoka%40cfla.gov.lv%7C49520a631860467ec9be08dc911ca441%7Cc2d02fb61e644741866ff8f5689ca39a%7C0%7C0%7C638544799416475490%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0bZLWb1bQeQCfwtw9qJXkqzu0qMzsFjf0jKbkAdwnY8%3D&reserved=0)“, kā arī Eiropas Savienības un Latvijas Republikas normatīvo aktu ievērošanu vides aizsardzības jomā, **uzkrāj datus un sniedz informāciju sadarbības iestādei KPVIS par projekta ietekmi uz horizontālo principu īstenošanu (ja attiecināms);**

Papildus MK noteikumu Nr. 197. 25.1 apakšpunkts nosaka, ka **Finansējuma saņēmējs pēcuzraudzības periodā nodrošina**, ka projekta ietvaros iegādātais atkritumu dalītas savākšanas aprīkojums **piecus gadus** no projekta noslēguma maksājuma veikšanas dienas finansējuma saņēmējam pastāvīgi tiek izmantots projektā noteikto mērķu sasniegšanai un **rezultātu ilgtspējas nodrošināšanai**, tai skaitā projektā norādītā sasniedzamā **dalīti vākto atkritumu daudzuma rādītāja vērtības sasniegšanai.** Lai iesniegtu augstāk minēto informāciju, **būs nepieciešams nodrošināt atsevišķu informācijas uzskaiti par pārstrādi par konkrētajiem projekta ietvaros iegādātajiem konteineriem.**1. Attiecībā par izmainām plānotajos rādītājos, [līgums par Eiropas Savienības fonda projekta īstenošanu](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2Fmedia%2F14994%2Fdownload%3Fattachment&data=05%7C02%7Cligita.jakusenoka%40cfla.gov.lv%7C49520a631860467ec9be08dc911ca441%7Cc2d02fb61e644741866ff8f5689ca39a%7C0%7C0%7C638544799416482569%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=pBFKw5pk23XMf0I2JyQ%2BHiY4c7erKm%2FkZMk2tOyebUs%3D&reserved=0) nosaka, ka **Sadarbības iestāde var samazināt Attiecināmo izdevumu summu**, ja **netiek sasniegti projekta uzraudzības rādītāji.**
 |
| 2.4. | Ja Projekta iesniegumā ir paredzēta komposta tvertņu (kompostētāju) iegāde bioloģisko atkritumu savākšanai un kompostēšanai un komposta tvertņu izvietošana tiek paredzēta **pašvaldību izglītības iestādēs (**atbilstoši apstiprinātiem pašvaldību saistošajiem noteikumiem), vai tādā gadījumā savāktais un kompostētais bioloģisko noārdāmo atkritumu apjoms ir attiecināms uz projektā sasniedzamiem rezultatīviem rādītāiem un veiktās izmaksas ir attiecināmas? | Saskaņā ar VVIM un MK noteikumiem Nr.197 kompostēšanas tvertnes nav paredzētas publiskai lietošanai, bet gan mājkompostēšanai privātmājās. Atbildot par rādītājiem un izmaksām – ja projekta iesniegumā komposta tvertņu (kompostētāju) iegāde bioloģisko atkritumu savākšanai un kompostēšanai un komposta tvertņu izvietošana minētajā vietā atbilst pašvaldības saistošajiem noteikumiem, darbības var tikt attiecinātas uz projektā sasniedzamiem rezultatīviem rādītājiem un veiktās izmaksas ir attiecināmas. Starp konteinera lietotāju un finansējuma saņēmēju jābūt noslēgtam pieņemšanas – nodošanas aktam, kurā redzams nodoto konteineru skaits un to plānotā izvietošanas vieta.  |
| 2.5. | Vai Projekta iesniegumā plānoto Privāto izmaksu apjomā sabiedrības izglītošanai un vides apziņas celšanai plāna īstenošanai projekta pēcuzraudzības periodā ir iekļaujamas un attiecināmas sekojošas izmaksu pozīcijas: 1) uzņēmuma sabiedrisko attiecību speciālista darba alga (atbilstoši % darba laika ieguldījumam); 2) uzņēmuma vides izglītības speciālista darba alga (atbilstoši % darba laika ieguldījumam); 3) transporta pakalpojumi izglītojamo (skolēnu) *nogādāšanai uz izglītības programmas īstenošanas vietu*, izglītības programmu realizēšanai? | Projekta izmaksās neparedz un neiekļauj projekta vadības un ar to saistītās izmaksas. Tās var tikt plānotas par privātiem līdzekļiem projekta pēcuzraudzības periodā, kad obligāti īstenojams sabiedrības izglītošanas plāns, kas finansējuma saņēmējam jāīsteno par saviem līdzekļiem pēc projekta pabeigšanas vismaz piecu procentu apmērā proporcionāli realizētā projekta kopējām attiecināmajām izmaksām. Sabiedrības izglītošanas plāna īstenošanas izmaksās var tikt iekļautas izmaksas, kas saistītas ar personāla vadību un atlīdzību, tomēr to apmēram jābūt samērīgam pret plānotajiem informatīvajiem pasākumiem (informatīvi bukleti, infografikas, videoklipi, semināri namu apsaimniekotājiem, ziņu lapas, preses relīzes, baneri un citi). Transporta pakalpojumu izmaksas var tikt iekļautas plānā. Visa informācija par to, kā tiek nodrošināti sabiedrības izglītošanas un vides apziņas celšanas pasākumi sniedzama projekta pēcuzraudzības pārskatā (ietverot izmaksu pamatojošos dokumentus).  |
| Īstenošanas nosacījumi |
| 3.1. | Pie kritērijiem ir punkts par procentiem par nodošanu uz pārstrādi gan attiecībā uz sadzīves atkritumiem, gan attiecībā uz bīstamajiem un būvniecības atkritumiem. Var būtu iespējams precīzāk pastāstīt, kas ir domāts ar pārstrādi. Vai tur iekļaujas arī nodošana reģenerācijai? | Pamatdoma ir, lai atkritumi nekādā veidā nenonāk apglabāšanā un tiem būtu kāds mērķtiecīgs pielietojums. Primāri vislabāk būtu atkārtota lietošana *(reuse),* bet arī reģenerācija ir iespējama. |
| 3.2. | Vēlamies atsevišķās apkalpojušās zonas teritorijas savākšanas punktos nomainīt vecos konteinerus uz jauniem konteineriem papīra un kartona iepakojuma, plastmasas, stikla, metāla iepakojuma savākšanai. Vecie konteineri ir nolietojušies, daļēji bojāti, vizuāli nepievilcīgi utt. Vai tas atbilstu programmas nosacījumiem? | Atbilstoši projekta iesnieguma vērtēšanas kritērijiem projekta iesnieguma aprakstā ir skaidri jānorāda, ka projektā tiks iegādāti konteineri atkritumu dalītai vākšanai, lai konkrētās pašvaldības teritorijā paplašinātu pakalpojuma pārklājumu jeb nodrošinātu konteineru pieejamību lielākam sabiedrības lokam jau kādam esošam dalīti vāktam atkritumu veidam vai ieviestu jaunu, līdz šim dalīti nevāktu, atkritumu veidu dalīto vākšanu pašvaldībā, vai veiktu abas minētās darbības. Esošo nolietoto konteineru aizstāšana pasākuma ietvaros nav paredzēta. |
| 3.3. | Plānots piedalīties arī 2.2.2.2. Atkritumu dalītā vākšana, 2. kārtā un tās ietvaros izbūvēt novada teritorijās vairākās apdzīvotās vietās dalīto atkritumu savākšanas laukumus. Pašreiz jau uzsākti laukumu projektēšanas darbi. Vai var tagad 1. kārtas ietvaros gatavot projekta pieteikumu, kuru ietvaros paredzēts iegādāties jūras tipa konteinerus (videi kaitīgām precēm), bioloģisko atkritumu konteinerus, būvgružu un lielgabarīta konteinerus, kurus uzstādītu tad, kad tiktu izbūvēti dalīto atkritumu savākšanas laukumi? | Iesniedzot projekta pieteikumu MK noteikumi Nr. 197 un Atlases nolikums neparedz norādīt katra konteinera plānoto atrašanās vietu, bet ņemt vērā, ka MK noteikumu Nr. 197 25.1. apakšpunkts paredz, ka finansējuma saņēmējs pēcuzraudzības periodā nodrošina, ka projekta ietvaros iegādātais atkritumu dalītas savākšanas aprīkojums piecus gadus no projekta noslēguma maksājuma veikšanas dienas finansējuma saņēmējam pastāvīgi tiek izmantots projektā noteikto mērķu sasniegšanai un rezultātu ilgtspējas nodrošināšanai, tai skaitā projektā norādītā sasniedzamā dalīti vākto atkritumu daudzuma rādītāja vērtības sasniegšanai. |
| 3.4. | Vai var iegādāties dažāda tipa konteinerus no ES valstīm, ja konteineriem ir CE apzīmējums un RAL zīme?  | MK noteikumu Nr. 197 24.3. apakšpunkts nosaka, ka īstenojot projektu, finansējuma saņēmējs nodrošina, ka visi projekta rezultātā iegūtie specializētie atkritumu dalītās vākšanas konteineri tiek atbilstoši sagatavoti tam paredzētajam mērķim (marķēti ar CE un ar RAL kvalitātes zīmi (ja attiecināms), apzīmēti kā iegādāti projekta ietvaros, pielāgoti izmantošanai paredzētajam mērķim, norādot, kādiem atkritumu veidiem konteineri izmantojami), atbilstoši 6.1. apakšpunktā noteiktajiem konteineru veidiem, kas norādīts atbilstoši ražotāja produkta lapai, ko projekta iesniedzējs pievieno projekta iesniegumam (obligātais pielikums). Ņemot vērā iepriekš minēto, konteineriem jāatbilst MK noteikumu Nr. 197 un Atlases nolikumā minētajām prasībām neatkarīgi no ražotāja / tirgotāja / piegādātāja valsts (izņemot valstis, pret kurām piemērotas attiecīgas sankcijas). |

1. [1] Pieejama: [https://www.csp.gov.lv/lv/klasifikacija/nace-2-red](https://eur04.safelinks.protection.outlook.com/?url=https%3A%2F%2Fwww.csp.gov.lv%2Flv%2Fklasifikacija%2Fnace-2-red&data=05%7C02%7Cligita.jakusenoka%40cfla.gov.lv%7C67ebdac1c4d04aaf102908dc8f9b0b46%7Cc2d02fb61e644741866ff8f5689ca39a%7C0%7C0%7C638543143315496097%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=qaudP1JnQ4SeXbhh05IchbA9qFAsK1oBYYLE98dwa8E%3D&reserved=0) [↑](#footnote-ref-2)